Cerințe privind elaborarea referatului științific pentru admiterea la studiile universitare de doctorat

Referatul științific are ca scop evaluarea capacității candidatului de analiză critică, a originalității în abordarea tematică, precum și a aptitudinilor de formulare a unei probleme relevante pentru domeniul științelor economice. Totodată, acesta urmărește evidențierea capacității de delimitare a cadrului conceptual, de identificare a surselor și datelor empirice relevante, precum și de formulare a unor concluzii argumentate și coerente.
Referatul științific se elaborează în baza temei propuse de conducătorul de doctorat și trebuie să includă următoarele elemente structurale:
· Foaia de titlu (cu indicarea instituției – Academia de Studii Economice din Moldova, Școala doctorală ASEM, numele candidatului, titlul temei, numele conducătorului de doctorat, anul);
· Introducere;
· Conținutul de bază;
· Concluzii;
· Lista surselor bibliografice utilizate.

Volumul referatului științific trebuie să fie cuprins între 7 și 10 pagini.


